Emets Leits

Emets Leits jeb Emets Līss (; dzimis 1927. gada 12. martā Detroitā, miris 2005. gada 23. decembrī Annārborā) bija elektriskās inženierijas profesors Mičiganas Universitātē. Kopā ar Juri Upatnieku izgatavoja vienu no pirmajām trīsdimensiju hologrammām.

1949. gadā Leits Veina Universitātē ieguva bakalaura grādu fizikā, 1952. gadā — maģistra grādu. 1978. gadā viņš šajā pašā universitātē ieguva doktora grādu elektriskajā inženierijā. Jau 1953. gadā Leits strādāja radaru laboratorijā Mičiganas Universitātē, kuru vēlāk pārdēvēja par Vides pētījumu laboratoriju. Tieši šeit kopā ar latviešu izcelsmes zinātnieku Juri Upatnieku tika uzņemta pirmā trīsdimensiju hologramma, kuru 1964. gadā Leits kopā ar Upatnieku demonstrēja Amerikas Optikas Apvienības sēdē.

2005. gadā mirušie
Amerikāņu fiziķi
Hologrāfija